Santoriniit (andesiit)
Santoriniit on vulkaaniline kivim. Tegemist on suure hüpersteenisisaldusega andesiidiga, milles sisalduvad andesiin või oligoklassid. Kivimile on omane suur naatriumisisaldus. Santoriniit on nimetuse saanud Santorini saare järgi Kreekas. Nimetuse võttis aastal 1897 kasutusele Henry Stephens Washington. Friedrich Johann Karl Becke hakkas aastal 1899 samalt saarelt avastatud andesiidi vormi samuti santoriniidiks nimetama, soovides seda eristada sarnasest alboraniidist, mida ta algul andesiidiks pidas, kuid mis osutus basaldi erimiks. Santoriniiti on hiljem eristatud Deceptioni saarel Antarktikas; sealne mineraal sisaldab tridümiiti.